Lolland-Falsters Stifts-Tidende, 1840-02-25
Jndenlandske Efterretninger. En vigtig Gjenstand for Hs. Majestæt Dronning Caroline Amalias moderlige Omhu har, som bekjendt, den trængende Ungdoms Opdragelse alt i lang Tid været. Det første velordnede Asyl i Kjøbenhavn var hendes Værk, og med Kjærlighed har hun fulgt Asylselskabets heldbringende Vir somhed. Vi betragte det derfor ogsaa som et indholdsrigt Varsel og en lykkelig Fremtid for Stadens Skolevæsen, at Hs. Majestæt nu tillige har henvendt sin Opmærksomhed herpaa, idet hun har begyndt at gjøre sig bekjendt med Fattigvæsenets Skoler, ved den 20de dennes at besøge Frue Pigeskole, under saadanne Former, at hun kom i Skolen, uden at den ved tidligere Forberedelse havde faaet et andet Udseende end sit daglige. Hs. Majestæt opholdt sig der over en Time, prøvede selv Børnene i Læsning, og, som det syntes, vandt denne, der forøvrigt ogsaa er Fattigvæsenets bedste Pigeskole, Hs. Majestæts Tilfredshed. - Kundskaben til Tilstanden i Fattigvæsenets Stiftelser og Skoler leder os ved denne Leilighed til Ønsket om, at Hs. Majestæt ved Besøg i samtlige Pigeskoler og qvindelige Stiftelser vil overbevise sig om deres Tilstand. Det vil være til Velsignelse for dem, at en god Aand vaager over dem, og det er det meest kjærkomne Offer, som en Dronning kan bringe Landet, at hun paa Thronen repræsenterer det kjærlige Tilsyn og Deeltagelsen med de Trængendes Sorg; det er derved at hun med Rette indtager Høisædet ved Siden af Landets Styrer. (Kbhpst.)Man har i den senere Tid oftere brugt den periodiske Presse ikke alene til at bedømme Personers Handlinger og deres offentlige Færd, men endog til at critisere deres Personlighed og stille blottet for Publicum, hvad der burde være Ens urørlige Eiendom. At saadanne Misbrug af Pressen heller ikke blive upaatalte, er vistnok derfor saare glædeligt, og ønskeligt var det, om de saaledes tilretteviste Blade maatte engang komme til den Erkjendelse, at de, ved at angribe Personer istedetfor Sagen, mere skade end gavne denne. Blandt de for ovennævnte Pressemisbrug tilretteviste Blade hører for Tiden Fædrelandet, der nu atter har faaet en ny Modstander i Hr. J. Paludan-Müller, const. Adjunct ved Sorø Academies Skole. Det er af denne Tidendes forrige N Læserne bekjendt, at Dr. Kalkar i Odense, ifølge Fædrelandets Beretning søger den ved Lector Wilsters Død ledige Post i den græske Philologie ved Sorø Academie, og det er Maaden, paa hvilken Fædrelandet har meddeelt denne Beretning, at Hr. Paludan Müller med ægte Varme og ædel Harme angriber og dadler. For at give de Læsere, der ikke kjende Sagen, af Fædrelandet og den berlingske Tidende", Leilighed til at gjøre sig bekjendt med den, tillade vi os at afskrive nogle Brudstykker af Hr. Paludan Müllers Jnserat, som findes i sidstnævnte Blad. Dersom Dr. Kalkars Qvalification. – siger han til den ledige Post kun var taget under Overveielse, forsaavidt hans videnskabelige Arbeider ikke forekom Forfatteren i Fædrelandet at berettige ham til Erholdelsen af denne, eller forsaavidt Posten synes at udfordre en Mand, som havde gjort Erkjendelsen af den græske Oltid til Gjenstand for sit Livs Arbeide, da skulde jeg ikke have følt mig opfordret til at tage til Gjenmæle; thi hvad enten de anførte Grunde eller benægtende Kjendsgierninger burde billiges eller ikke, havde Journalistikken i dette Tilfælde ikke overskredet Grændserne for den Berettigelse den har, eller troer at have, til at underkaste Alt, hvad der kan have Jndflydelse paa det borgerlige Samfund i dettes forskjelligste Retninger, offentlig Omtale og Bedømmelse. Men det forholder sig ganske anderledes. Det er ikke blot Dr. Kalkars videnskabelige Virksomhed, ikke blot Fordringen, som ved Besættelsen af den ledige Post skal fyldestgjøres, der er omtalt i Fædrelandet; men aldeles hensigtsløst er Dr. Kalkars Jndividualitet underkastet en forhaanende Bedømmelse, som bliver dobbelt bitter ved den rolige og afmaalte Tone, hvori den er fremsat. Jeg kalder dette personlige Angreb hensigtsløst, fordi det i ingen væsentlig Henseende tjener til at begrunde Erkjendelsen af det, der søges bragt til Bevidsthed hos Læserne, nemlig Dr. Kalkars paastaaede Mangel af Qvalification til den ledige Post og Vigtigheden af dennes Besættelse med en Philolog, men kun kan tjene til at gjøre den Angrebnes Jndividualitet frastødende for Alle, som ikke ved personligt Bekjendtskab have dannet sig en anden Dom og samme. - Og lægger man nu dertil - hedder det længer hendet, der er sagt i Fædrelandet om de Forhaabninger Dr. Kalkar maaskee nærer, foranledigede ved vor nuværende Kongefamilies tidligere Ophold i Odense, da vil jeg spørge Enhver, om slige Yttringer ikke ere oprørende. Altsaa andre Menneskers formodede Tanker, de Planer og Ønsker, de maaskee gjemme i deres Hjerter, disse paatager Fædrelandet sig at offentliggjøre, at anvende til Nedsættelse i Medborgeres Øine, Uden Spor af Beviis for Beskyldningens Sandhed, som da ogsaa vilde falde heel vanskelig, dømmer Fædrelandet om Dr. Kalkars skjulte Tanker, fremsætter, hvad det formoder om disse: et bidende Spot, der er dobbelt indtrængende ved sin Korthed! Dette er dog at drive den moralske Censur, som Dagbladene ofte søge at udøve, ud over alle Grændser for Sømmelighed, Anstændighed og Ære."